|  |
| --- |
| **Η Web World Expo αλλάζει**και γίνεται **eCommerce Εxpo**    **| 25-26 Νοεμβρίου 2017 | Ζάππειο Μεγαρο |** |
|  |
|  |
| |  | | --- | | Έχοντας ήδη διανύσει μια επιτυχημένη πορεία **δέκα χρόνων** κατά την οποία οι μεγαλύτερες εταιρείες της αγοράς παρουσίασαν μια τεράστια γκάμα λύσεων,  βασισμένων στις τεχνολογίες web, σε περισσότερους από **60.000 επισκέπτες**, η Web World Expo ακούει τα μηνύματα των καιρών και**εστιάζει στον πλέον ώριμο και ανερχόμενο κλάδο της αγοράς, το e-commerce**.  Το ηλεκτρονικό εμπόριο στην Ελλάδα παρουσιάζει τα τελευταία χρόνια συνεχή αύξηση της τάξεως του**25% σε ετήσια βάση**, φτάνοντας στα **4,5 δις** το 2016, αλλά με μεγάλη ακόμα απόσταση από τον μέσο όρο της ΕΕ: σύμφωνα με μελέτη του ΟΑΣΑ, μόλις το **2% των πωλήσεων** γίνεται μέσα από το ηλεκτρονικό εμπόριο στην Ελλάδα, όταν στην**υπόλοιπη Ευρώπη το ποσοστό αυτό φτάνει στο 17%**...  Η **ecommerce Εxpo** θα εστιάζει εφεξής στις αυξημένες ανάγκες της συγκεκριμένης αγοράς που αναπτύσσεται γοργά, παρουσιάζοντας όλη την αλυσίδα των προϊόντων που αναζητούν σήμερα οι επιχειρήσεις ηλεκτρονικού εμπορίου (υπηρεσίες προβολής, μεταφορικές εταιρίες, λογισμικό διασύνδεσης με συστήματα ERP, κ.α.) αλλά και υπηρεσίες σχεδίασης και ανάπτυξης για όσες εταιρείες θέλουν να στραφούν εξαρχής ή ως συμπλήρωμα άλλων δραστηριοτήτων τους, στο ηλεκτρονικό εμπόριο.  **Το συνέδριο αλλάζει** και στρέφεται σε παρουσιάσεις βέλτιστων πρακτικών σε τομείς άμεσης ευκαιρίας όπως η διεθνής παρουσία των ελληνικών ηλεκτρονικών καταστημάτων, των ηλεκτρονικών καταστημάτων χοντρικής (B2B e-commerce) και των νέων τεχνολογιών προβολής τόσο στην εγχώρια, όσο και στην παγκόσμια αγορά.  **Η ecommerce Εxpo φιλοδοξεί να γίνει η πρώτη και μεγαλύτερη έκθεση B2B** για λύσεις ηλεκτρονικού εμπορίου στην Ελλάδα, παρέχοντας στις κορυφαίες εταιρείες του κλάδου την ευκαιρία να παρουσιάσουν τις πιο πρόσφατες λύσεις και υπηρεσίες οι οποίες επιτρέπουν στις ενδιαφερόμενες επιχειρήσεις να αναπτύξουν προηγμένες πλατφόρμες ηλεκτρονικού εμπορίου, αξιοποιώντας τεχνολογίες αιχμής.  Η ecommerce Expo θα συνεχίζει να δίνει το ρυθμό ως η καλύτερη πλατφόρμα παρουσίασης υπηρεσιών στον χώρο του ηλεκτρονικού εμπορίου, συμβάλλοντας μ’ αυτό τον τρόπο στην αύξηση των πωλήσεων μέσω διαδικτύου και, φυσικά, στην ενίσχυση εισπράξεων και κερδών.  Τις επόμενες ημέρες θα επακολουθήσουν σημαντικές ανακοινώσεις συνεργασιών… μείνετε συντονισμένοι…  Με εκτίμηση,   Βασίλης Γιαννίκος   Διοργανωτής, ecommerce Expo Greece  Πληροφορίες για την διοργάνωση μπορείτε να βρείτε εδώ: [http://www.ecommerceexpo.gr](http://www.ecommerceexpo.gr/)   Για κρατήσεις χώρων & χορηγίες επικοινωνήστε στο[210 924.5577](tel:21%200924%205577) ή [info@verticom.gr](mailto:info@verticom.gr) | | |